Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: részletezve tartalmaznak további rendelkezéseket. A rendőrségről szóló 1994. évi XXXIV. törvény (a továbbiakban:
Paragraph Index: 306

m) pontok]. E törvényi felhatalmazás tartalmával összhangban áll a belügyminiszternek a közúti közlekedés rendőrhatósági igazgatásáról szóló rendelete. Az Alkotmánybíróság állásfoglalása szerint nem alkotmányellenes az a körülmény, hogy a vezetői engedély visszavonásával összefüggő egyes kérdéseket a belügyminiszter rendelete szabályozza, mivel a BMr. vitatott rendelkezései törvényi szabályozáson alapulnak, nem tekinthetők alapjogot korlátozó elsődleges (primer) jogforrásnak. 1.2. Az Alkotmánybíróság nem adott helyt azoknak az indítványoknak sem, amelyek a vezetői engedély visszavonását büntető-eljárásjogi kényszerintézkedésnek tekintik, s intézményesítését csak a Be.-ben foglalt kényszerintézkedések közé való felvételével látják alkotmányosan biztosítottnak. Az Alkotmánybíróság álláspontja szerint a korábban hatályban volt és a jelenleg hatályos BMr.-ben szabályozott esetekben [BMr. 5. § (1)—(2) bek., illetőleg hatályos BMr. 17—18. §] a vezetői engedély visszavonása rendőrhatósági igazgatási rendelkezésnek minősül, mégpedig hatósági engedély visszavonásának. 1998/8. szám A közúti járművezetés engedélyhez kötött tevékenység. Az engedélyezési eljárás során a rendőrhatóság különböző feltételeket figyelembe véve dönt a vezetői engedély megadásáról, és egyben pozitív kötelezettségeket is előír az engedélyt elnyerő járművezető számára. Mindez a közösségi és az egyéni érdekek védelmét szolgálja. Amennyiben az engedélyező rendőrhatóság — közvetlenül vagy közvetve — olyan információk birtokába jut, amelyek arra utalnak, hogy az engedélyezett tevékenység gyakorlásának feltételei már nem állnak fenn — vagy annak hiányára alapos gyanú utal —, az engedélyt visszavonja (végleg vagy időlegesen). A közlekedés biztonságának megsértéséről a rendőrség több forrásból is értesülhet. Tudomást szerezhet a rendszeresen, feladatkörébe tartozóan végzett közlekedésrendészeti ellenőrzéseiből (ezek hatósági ellenőrzések), a rendőri és az ügyészi nyomozó hatóságok megkereséseiből, a szabálysértési hatóságok határozataiból, de a bíróságok ítéleteiből is. Amennyiben a hatóság tudomásra jutott körülmények a közlekedés biztonsága szempontjából jelentőséggel bírnak, a rendőrség megteszi a szükséges intézkedést (pl. a vezetői engedélyt visszavonja). Az indítványozók által legvitatottabb esetek azok, amikor a rendőrhatóság meghatározott közlekedési bűncselekmény alapos gyanúja miatt indított büntetőeljárás kapcsán a vezetői engedélyt visszavonja. Ezt sokan önálló szankciónak, „többlet-jogfosztásnak” tekintik. A vezetői engedély visszavonása azonban nem válik büntetőjogi szankcióvá azáltal, hogy a büntetőeljárás megindításához köti a jogszabály. Az engedély visszavonása nem előrehozott büntetés: ezt az intézkedést a közlekedési bűncselekmény elkövetésének alapos gyanúja alapozza meg, s éppen erre figyelemmel a közúti közlekedés biztonságának megóvása érdekében történik. 1.3. Több indítványozó szerint a vezetői engedélynek a büntető- vagy a szabálysértési eljárás megindításával egyidejűleg történő kötelező visszavonása az ártatlanság vélelmének elvébe ütközik. Az Alkotmány 57. § (2) bekezdése valóban kimondja, hogy „... senki sem tekinthető bűnösnek mindaddig, amíg büntetőjogi felelősségét a bíróság jogerős határozata nem állapította meg” (ezt az elvet a Be.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes